மு. செல்வராசனார்

புலவர் மு.செல்வராசனார் திருக்குறள்மீது மிகுந்த ஈடுபாடு கொண்டு, அதன் நெறியில் வாழ்ந்துவரும. பணிஓய்வு பெற்ற ஒரு தமிழாசிரியர்.

பிறப்பு 
09.07.1937  இல் அரியலூர் மாவட்டம், கங்கைகொண்ட சோழபுரத்தை அடுத்துள்ள வாணதிரையன்குப்பம் என்னும் சிற்றூரில் பிறந்தவர். பெற்றோர் முத்துசாமி கல்யாணி இணையர், பிறந்த சில திங்களிலேயே தந்தையை இழந்து, தாயின் அரசணைப்பில் வளர்ந்தார்.

கல்வி 
தொடக்கக் கல்வியை வாணதிரையன் குப்பத்துத் தி;ண்ணைப் பள்ளியிலும் 1942-1947 உயர்நிலைக் கல்வியை (1947-1952) செயங்கொண்ட சோழபுரத்தில் கழக உயர்நிலைப் பள்ளியிலும் தமிழ்மொழி மற்றும் இலக்கியக் கல்வியை (1952-1958) திருப்பனந்தாள் செந்தமிழ்க் கல்லூரியிலும் பெற்றார்.  தமிழில் வித்துவான், புலவர் பட்டங்களைப் பெற்று. புதுக்கோட்டை ஆசிரியர் பயிற்சிக் கல்லூரியில் தமிழாசிரியர் பயிற்சியை நிறைவு செய்தார்.

ஆசிரியர் பணி 
இராமநாதபுரம் மாவட்டத்திலுள்ள இளையான்குடி  ஐhகிர் உசேன்  பள்ளியில் தமிழாசிரியாகராகப் பணியில் இணைந்து சில ஆண்டுகள் பணியாற்றினாhர்.  பின்னர் சுண்டக்குடி, திருமழபாடி. கோவில்பட்டி, மீன்சுருட்டி, ஆகிய ஊர்களிலமைந்த அரசு மேல்நிலைப் பள்ளிகளில் முதனிலைத் தமிழாசியராகப் பணிபுரிந்து, கீழப்பழுவூர் அரசு மேல்நிலைப் பள்ளியின் முதுநிலைத் தமிழாசிரியராகவும் உதவித் தலைமையாசிரியராகவும் பணிபுரிந்து 31.07.1995 இல் ஓய்வு பெற்றார்.

திருக்குறள் பணிகள் 
திருக்குறள் முழுவதையும் பல்திறப் பார்வையில் நுணுகி ஆராய்ந்து பல்வேறு தலைப்புகளில் இவரால் எழுதப்பட்ட கட்டுரைகள் ‘ திருக்குறள் அகழ்வாய்வு ‘ என்னும் தலைப்பில் தொகுக்கப்பெற்றும், இன்னமும் அவை நூல்வடிவம் பெறாததால், தமிழலகு அறியாத, ஆழ்கடல் முத்துக்களாகவே திகழ்கின்றன.
சென்னை பல்கலைக் கழகத்தின் திருக்குறள் ஆய்விருக்கையில் பணிபுரிந்த பேராசிரியர் கு.மோகனராசு நடத்திவந்த உலகத் திருக்குறள் மையத்தில் மண்டல இயக்குநராக 1994 இல் பணிபுரிந்து, குறட்கருத்துகளைப் பரப்பினார். ஆண்டுதோறும் தைத்திங்கள் இரண்டாம் நாள் திருவள்ளுவர் பிறந்தநாளில், தம் இல்லத்தில் திருக்குறள் முற்றோதல் செய்து திருக்குறள் தொடர்பான பேச்சு, கட்டுரை, ஒப்புவித்தல் போட்டிகளை நடத்தி மாணவர்களுக்குப் பரிகளையும் வழங்கி வருகிறார்.

சிறப்புகள் 
 திருப்பனந்தாள் செந்தமிழ்க் கல்லூரியின் சார்பில் அண்ணாமலைப் பல்கலைக் கழகத்தில் நடத்தப்பட்ட திருக்குறள் ஒப்புவித்தல் போட்டியில் பங்கேற்று வென்று பரிசும் பாராட்டும் பெற்றது.
 வாணாதிரையன் குப்பம் சைவநெறிக் கழகம் இவர்தம் திருக்குறள் புலமைக்கும் வாழ்க்கைநெறிக்கும் வழங்கிய திருக்குறட் செல்வர்’ விருது (1986)
 செயங்கொண்ட சோழபுரம் திருவள்ளுவர் ஞான மன்றம் வழங்கிய ‘திருக்குறளறிஞர்’ பட்டம் (2013)
 தமிழ் செம்மொழி ஆய்வு மையமும் செயங்கொண்ட சோழபுர மாடரின் கலை அறிவியல் கல்லூரியும் இணைந்து நடத்திய திருக்குறள் தேசிய ஆய்வரங்கில் பங்கேற்று பாராட்டு பெற்றமை (2012)

வாழ்வியல் நோக்கம் 
தமிழிளைஞர்கள் திருக்குறளை தேர்வுக்குpரயதாகக் கொள்ளாமல் வாழ்வுக்குரியதாகக் கொள்ள வேண்டுமெனபதும் தம் திருக்குறள் அகழ்வாய்வுக் கட்டுரைகள் நூல்வடிவம்பெற குறள்நெறியினர் உதவவெண்டுமென்பதும்.

சான்றாதாரம்

உசாத்துணை நூல்கள்
1.	நா.கோதாவரி திருக்குறள் நெறியில் வாழும் தமிழறிஞர். ஆய்வுக்கோவை, தொகுதி -2 2007  மதுரை காமராசர் பல்கலைக் கழக இந்தியப் பல்கலைக் கழகத் தமிழாசிரியர் மன்ற வெளியீடு
2.	ஆ.குணசேகரன், அரியலூர் மாவட்டத் தமிழ் சான்றோர் விடியல் வெளியீடு 2006  அரியலூர்

தமிழறிஞர்கள்